Pärnu linnavalitsuse pressiteade
11.01.2021
Pärnu linnavalitsus otsustas tänasel istungil korraldada valikpakkumise leidmaks üürniku Pärnu raekojas (Uus 4//Nikolai 3) asuvatesse ruumidesse, kus kuni selle aasta alguseni toimetas Pärnu külastuskeskus.
Raekoja maja esimesel korrusel avati regionaalne külastuskeskus aastal 2010, varem tegutses turismiinfopunkt Rüütli tänaval. Külastuskeskuse ruumide renoveerimist ja tegevust toetas Ettevõtluse Arendamise Sihtasutus (EAS).
Alates 2021. aastast on Pärnu maakonda hõlmavad turismitegevused, sh turismiinfo levitamine, koondunud Pärnu linna alla ning EAS enam piirkondlike külastuskeskuste tegevust ei toeta. Kuna külastuskeskuste ja turismiinfopunktide külastatavus on Pärnus ja ka mujal Eestis juba aastaid olnud langustrendis, otsustas linn külastuskeskuse sulgeda ning turismialase info jagamise ümber korraldada.
Külastuskeskuse sulgemise järel tühjaks jäänud 132,9 ruutmeetrise üldpinnaga äriruumid saab üürnik oma kasutusse ühes sisustusega. Üürihinna alghinnaks on 600 eurot kuus (käibemaksuta). Enampakkumise võitjaga sõlmib linn viieaastase üürilepingu.
Linna nägemuse järgi võiks külastuskeskuse sulgemise järel tühjaks jäänud pinnal tegutseda äri, mis ajaloolisse vanalinna hoonesse oma ampluaa poolest hästi sobiks: näiteks suveniiride, meenete, käsitööesemete, kodumaiste disaintoodete või kodumaise toiduga kauplev äri või siis näiteks mõni reisifirma.
Üürnik peab lisaks oma põhitegevusele jagama suveperioodil (15. maist kuni 15. septembrini) ka turismialast teavet. Turistidele antavad trükised toodab Pärnu linnavalitsus. Samuti tuleb turistide jaoks hoida töökorras elektroonilist infokioskit.
Äri külastajatele olema tagatud tasuta traadita internetiühendus nagu see oli ka külastuskeskuse ajal, ning tasulise tualettruumi ja duši kasutamise võimalus.
Parima pakkuja välja selgitamisel arvestab linnavalitsuse komisjon nii pakkumisel esitatud üürimäära suurust kui ka sisulist tegevuskava.
Anu Villmann
Pärnu linnavalitsuse kommunikatsioonispetsialist
444 8225, 5322 9069
anu.villmann[at]parnu.ee
PRESSITEATED, UUDISED
Linn annab endised külastuskeskuse ruumid üürile
Pärnu linnavalitsuse pressiteade
Koroonaviiruse levikuga seotud teated


Tõstamaa osavallakeskus
Sadama tee 2


Paikuse osavallakeskus
Pärnade pst 11


Audru osavallakeskus
Pärna allee 7